鬼故|沙田呢個商場原來好猛鬼? 扶手電梯有人聲都未算最恐怖
由梁思浩主持的全新節目《直播靈接觸》近日開播,其實靈異題材一直不乏捧場客,所以節目熱度也頗為不錯。此外,其實梁思浩的個人YouTube頻道《梁思浩 / 世界鬼故事》經營多年也相當成功。最新一集中,梁思浩就收到了讀者來信,分享了在沙田新城市廣場做保安的親身經歷。
梁思浩引述信中內容,說道:「嗰晚我係第一次覺得個商場有問題,我一路行一路行,突然之間『轟隆!』,喺左手邊一個自動扶手電梯突然自已郁(運行)。」梁思浩續說:「跟住佢望到,冇人撳㗎喎。佢諗咗諗,冇人㗎喎,點解會自己郁?行近電梯底又係冇嘢。再行啲,佢就驚啦!」
梁思浩說:「佢聽到電梯底有人聲!跟住佢退後幾步,但係眼睇到電梯郁,只係聽到嘈雜聲,但係睇唔到嘢。佢話佢好驚,真係好驚,驚到好緊要!因為佢負責看更,所以佢就行堆去,行到埋去之後,電梯停咗!」
電梯事件之後還未完,這名保安又分享了一則更恐怖靈異經歷。
梁思浩說道:「佢話商場有條走廊零舍長,由A通去B零舍窄。佢話就係呢條走廊巡更,遠處見到個女人。佢大聲問『咁夜邊個呀?!』因為夜晚係鎖晒,所以佢覺得好奇怪。佢見到個人就喺度嗌,但係個女人冇應佢,但係佢覺得個女人行路有啲問題。」
梁思浩引述信中內容,說道:「佢係慢慢『行』去走廊嘅洗手間入面,移動係好慢嘅,唔似行緊但係郁嘅。」梁思浩續說:「佢再睇清楚啲,個女人唔係行緊呀,係凌空飄緊。佢諗住行埋去,又慢慢消失咗。」
之後,他就9秒9衝回保安室和同事說「四樓有嘢」,不過同事們就出奇地冷靜,說:「哦。四樓走廊嗰個未係最驚。我講單再勁啲畀你聽。」
梁思浩說:「有一晚,佢哋同事見到個停車場出口,見到有架車頂住個斜路出口。保安一定會問『邊個係車主?』佢哋第一個反應唔係驚有鬼,而係驚車入面個人暈咗,但係用手電筒一照,入面冇人。跟住佢哋就第一時間call台睇閉路電視,睇吓有冇人跑返入口去畀錢,但係又冇喎。」
隔了一段長時間,保安就call了吊車將這一輛車吊到更亭的旁邊,再等車主回來認領。梁思浩說:「最神奇嘅係,架車突然間自己着咗引擎。佢哋聽到引擎有咩反應?」羅芷君說:「以為車主返嚟。」當保安們衝出去,打算着車主付拖吊費款項時,就發現車上根本沒有人。梁思浩說:「入面連喇叭都着埋,但係冇人。」之後,保安們被嚇退回了更亭,而其中一名不怕鬼的保安出去了,對着車鬧粗口,車又竟然熄火了。
梁思浩說:「佢哋話,咁耐都冇人嚟攞架車,到現時為止都冇人認領。」最後,梁思浩就分析說:「車唔會有鬼,我覺得係車主泊咗架車喺度之後死咗,個車主就覺得『我要返嚟攞返架車。』」所以才出現這些事件。